જ્યારે ફિલ્મ લખવાની પ્રોસેસ ચાલતી હતી ત્યારે ફિલ્મના રાઇટર પ્રસૂન જોશીના મનમાં મારા ફાધરના એ શબ્દો બેસી ગયા અને તેમણે મને આ ટાઇટલ રાખવાની વિનંતી કરી. એક દિવસ વિચારવા માટે મેં લીધો અને પછી હા પાડી દીધી. આ ત્રણ શબ્દો મારી જિંદગીમાં બહુ મહત્વનો ભાગ ભજવી ચૂક્યા છે. પહેલી વખત જ્યારે આ ત્રણ શબ્દો નીકળ્યાં ત્યારે મને હકીકતમાં નવી જિંદગી મળી અને આ વખતે આ જ ત્રણ શબ્દોએ મને પુનર્જીવન આપ્યું.